En o periodo otomán os griegos formoron una Millet ("comunidat etnica"), con centro en Costantinoble y controlaban o comercio d'o Mediterranio Oriental. O gobierno otomán posó a los cristians ortodoxos no griegos (bulgaros, serbios, etz...) baixo l'autoridat d'o Patriarcato de Costantinoble. Os griegos colaboraban en l'administración otomana, que reclutaba funcionarios en o vico de Fanar de Costantinoble, (griegos fanariotas). A población griega s'ixemenaba por as ciudatz y costas d'o Imperio. Alexandría estió una ciudat de mayoría griega dica o sieglo XX. Mientres o Imperio Otomán entraba en decadencia o Imperio Ruso aproveitaba a los griegos y atros cristians d'os Balcans como escusa pa interferir en os afers d'o Imperio Otomán. Bels griegos d'Anatolia emigroron ta Trascaucasia u Crimeya.